En la mondo ekzistas miloj da diversaj religioj. Kristanismo kun proksimume 2,2 miliardoj da anoj estas la plej granda, sed ĝi ne estas la ununura religio en Slovakio aŭ en Eŭropo. En la historio la fido estis unu el la plej oftaj kialoj por militoj pri teritorio aŭ prestiĝo. Nuntempe estas simila situacio – la du plej grandaj religioj dancas sur tre akra pinto de ponardo, sed multaj reprezentantoj de ĉi tiuj religioj pretas dialogi kaj manpremi. Ne, vere ne ĉiuj islamanoj volas islamigi la tutan mondon helpe de iuj ajn iloj. Ĝuste pro tio estas necese klopodi pri paco, ĉar espero ĉiam ekzistas. Milito elpelis sufiĉe da homoj el siaj hejmoj, por ke ni komprenu, ke tio ne estas solvo.
#000003
Ĝuste pri tio klopodas la civitana asocio formita por organizi la Forumon de religioj de la mondo en Slovakio. La renkontiĝo CEIF 2016, do Mezeŭropa interreligia forumo 2016, kiun organizas ĉi tiu asocio, okazos la 25-an de julio 2016 dum la Universala Kongreso de Esperanto en Nitro, kiu okazos 23-an – 30-an de julio 2016. Mário Nicolini diris pri la renkontiĝo: „Ni ne organizas teologian konferencon. La renkontiĝo celas serĉi vojojn por solvi akutajn sociajn problemojn. Slovakio povas troviĝi en la mapo de la spirita mondo.“ Mário Nicolini okupiĝas pri la sekureca situacio en Eŭropo kaj pri kandidatiĝo de Slovakio por okazigo de la Forumo de religioj de la mondo en la jaro 2017.
#000004
CEIF 2016 okupiĝos pri kelkaj ĉeftemoj: Migrado kaj integriĝo de eksterlandanoj, Malriĉeco kaj malegaleco de enspezoj, Paco kaj sekureco, Dialogo inter religioj: pri kio? por kio? kiel? Laŭ la oficiala retejo CEIF 2016 estos la kontribuaĵo de Slovakio por plifortigi la dialogon inter religioj, komuna serĉado de solvoj de la kreskanta interetna, interkultura kaj interreligia tensio, konfliktoj estigantaj nacionalismon, ekstremismon, ksenofobion, malemon kaj timon de civitanoj kaj komplikaj ekonomiaj, sociaj kaj societaj problemoj en la mondo, nuntempe ĉefe en EU sub la influo de nekontrolita alveno de granda amaso de migrantoj.
#000005
En la konferenco CEIF 2016 devus paroli spiritaj kaj laikaj reprezentantoj de kristanismo, judaismo, islamo, hinduismo, budhismo, ŝintoismo, bahaismo kaj homoj el politikaj, akademiaj, neregistaraj kaj entreprenistaj rondoj.
#000008
CEIF havas grandan perspektivon kaj ĝi povas proponi solvojn de tutmondaj problemoj, kiuj eliras ne nur de religia netoleremo. Pluralita societo enhavanta kulturan, rasan kaj religian buntecon estas direkto, kiun devus sekvi ankaŭ Slovakio. Ĉu eblas atingi tion dum kelkaj jaroj?
#000009
„Koncerne rifuĝintojn en Slovakio estas fortaj esprimoj de netoleremo. Oni povas klarigi tion per la fakto, ke la lando estis 40 jarojn izolita de la mondo. Komunistoj elpelis religion el la publika sfero. Sed se io estas klarigebla, tio ne signifas, ke ĝi estas senkulpigebla. Ne ekzistas alia vojo ol prepariĝi por la integriĝo de ĉi tiuj komunumoj,“ aldonas Nicolini.
#000010
Kaj kial ili kunorganizas la aranĝon kun Esperanto? „Ĝi estas movado malfermita al la mondo kun forta humanisma mesaĝo. Esperanton parolis mia avino, multaj estas surprizitaj, ke ĝi ankoraŭ ekzistas. Sed la erao de la interreto donis flugilojn al Esperanto. Ĝi estas ankaŭ bonega enkonduko por studi fremdajn lingvojn.“
#000011
CEIF 2016 laŭ la organizantoj devus esti antaŭpremiero de la Forumo de religioj de la mondo 2017. „Globala forumo, kiun ni volas organizi venontjare, estas subtenita de multaj flankoj, en pasinteco subtenis ĝin dalajlamao aŭ imamo el Mekko. La Forumon en Hispanio malfermis la arkiepiskopo de Barcelono kaj en Melbourne kardinalo George Pell, kiu nuntempe estas komisiita per la papo por reformi la financojn de Vatikano. En Salt Lake City parolis nuncio ĉe UNO pri la temo de klimataj ŝanĝoj. Krome en la pasinteco la forumon partoprenis Nelson Mandela, jordania reĝino Raánia, eks-prezidento Jimmy Carter, multaj Nobelpremiitoj kaj similaj personoj. La pasintan forumon en Salt Lake City partoprenis ĉirkaŭ 10 500 personoj. Ĝi estas grandioza sperto, iu speco de spirita Olimpiko,“ diras Nicolini.
#000012
La konferenco CEIF 2016 estas malfermita por la vasta publiko. Sufiĉas registriĝi. Tio estas simpla – vi povas registriĝi ene de kelkaj minutoj enrete Junaj homoj, kiuj interesiĝas pri kulturo, spirita evoluo kaj aktuala situacio en la mondo estas aparte bonvenaj!
#000013
Se vi interesiĝas pri la projektoj de interkultura kaj interreligia dialogo, kiuj estas evoluataj, ne hezitu kontakti Mário Nicolini, kiu estas i.a. fondinto kaj honora prezidanto de la junulara organizo Eŭroatlantika centro (mario@parlament2017.sk).
#000014
Ĉi tiu artikolo aperas en la nova numero de la Nitra lerneja gazeto S3GA, kiu ĵus gajnis unu el la ĉefaj premioj en la tutslovakia konkurso de junaj ĵurnalistoj Ŝturovo pero 2016.
#000015
Por festi la Semajnon de Internacia Amikeco UEA proponas al tiuj tri personoj, kies video ricevas plej multe da ŝatoj ĝis la 31-a de marto, proponi senpagan aliĝon al la UK al iu el siaj amikoj. Amikiĝu kaj amikumu kaj ĝuu la Semajnon de Internacia Amikeco!
#000019
Jes, vi volas kunfesti, sed... pri kio paroli? Ekzemple: ĉu vi ekkonis, renkontis amikon dum la UK? Ĉu vi planas renkonti amikon dum UK? Ĉu okazis io kortuŝa dum Universala Kongreso kun viaj amikoj? Aŭ ĉu io freneza? Rakontu!
#000020
Ĝi estas soci-reteja kampanjo por montri tiun flankon de la UK-oj, kiujn homoj, kiuj neniam partoprenis Universalan Kongreson, eble ne tiom bone konas, kaj samtempe por taŭge festi la Semajnon de Internacia Amikeco.
#000023
Vidu la ekzaktan priskribon kaj regularon de la konkurso.
#000024
ĈAR: Liptov bonvenigas internacian renkontiĝon de esperantistoj
#000025
ĈAR estas ĉelima Esperanta junulara renkontiĝo, kiu okazos ĉi-jare en Liptovský Mikuláš. Tie renkontiĝos komencantoj, progresantoj kaj fluaj Esperanto-parolantoj. ĈAR ne temas nur pri lernado de la internacia lingvo, sed ankaŭ pri ekkonado de la bela medio de la regiono Liptov.
#000026
La renkontiĝo de Esperanto-ŝatantoj okazos de la 12-a ĝis 15-a de novembro 2015 ĉe la piedo de la monto Chopok en la pensiono Relax Jasná en Liptovský Mikuláš (Demänová).
#000027
Dum la renkontiĝo okazos intenca kurso de Esperanto por komencantoj kaj progresantoj. Post studado, la proksimume 30 partoprenantoj povas ĝui programerojn ligitajn al la ĉeftemo de la aranĝo: “En sana korpo loĝas sana spirito”. La pinto de la evento estos ekskurso al la bela groto Demänovská jaskyňa Slobody (Groto de Libereco).
#000028
La celo de la aranĝo estas ekkonigi Esperanton al absolutaj komencantoj kaj ebligi al progresantoj praktiki ĝin en internacia medio.
#000029
La evento ĈAR komenciĝos la 12-an de novembro 2015 vespere en la pensiono Relax Jasná, Obchodná ulica 299, Liptovský Mikuláš. La programo daŭros ĝis la 15-a de novembro. Pliaj informoj estas troveblaj ĉe 
#000031
Kadre de ĈAR okazos ankaŭ diskutoj pri la venontjara 101-a Universala Kongreso de Esperanto, kiun Slovakio gastigos la unuan fojon en sia historio. Ĝi okazos en la historia urbo Nitra fine de julio 2016, en la unua monato de la slovaka prezidanteco de Eŭropa Unio.
#000032
De la 22-a ĝis 25-a de oktobro okazis en la urbo Nitra laborkunsido pri preparado de la 101-a Universala Kongreso. En ĝi partoprenis entute pli ol 30 personoj: ne nur la loka kongresa komitato kaj helpantoj el Slovakio, Ĉeĥio kaj Hungario, sed ankaŭ reprezentantoj de UEA: Veronika Poór, estonta ĝenerala direktoro, kaj Clay Magalhães, konstanta kongresa sekretario.
#000033
La partoprenantoj de la laborkunsido, kun panoramo de Nitra malantaŭe
#000034
Dum tiu kunsido okazis akcepto en la urbodomo, kiu kontribuas al organizado de nia kongreso. Ni poste vizitis la ĉefajn ejojn, en kiuj okazos la kongreso, interalie prelegoĉambrojn de la Slovaka agrokultura universitato, la sportejon, en kiu okazos la solena malfermo, kaj la urban teatron, en kiu okazos kulturaj programeroj.
#000035
Ni pritraktis ĉiujn temojn, kiuj koncernas la UK-n, de buĝeto ĝis hoteloj kaj manĝejoj, kaj ni dividiĝis en plurajn laborgrupojn, kiuj laboris ekzemple pri ekskursoj, kultura programo kaj junulara programo.
#000036
Vi povas vidi kelkajn fotojn de la kunsido en Facebook.
#000037
Temo de la 101-a UK: “Socia justeco — lingva justeco”
#000038
UEA publikigis gazetaran komunikon, en kiu ĝi anoncas decidon pri la tempo de la 101-a Universala Kongreso: “Socia justeco — lingva justeco”. Jen la teksto en la 590-a gazetara komuniko de UEA publikigita la 15-an de oktobro 2015, kiun vi povas legi en la retejo de UEA:
#000039
Laŭ la decido de la Estraro de UEA, la temo de la 101-a UK en Nitro (23-30 julio 2016) estos “Socia justeco — lingva justeco”. Jen la enkonduko de la prezidanto de UEA, d-ro Mark Fettes, al la temo.
#000040
Jam dekomence, Esperanto estas ligita al la homa strebado por paco. Sed kia paco? Evidente ne la “romia paco”, trudita de la forto de armiloj kaj la subpremo de opozicio; temas pri paco, kiun la popoloj faros en konsento. Paco inter egaluloj.
#000041
Per tio, la strebado por paco fariĝas ankaŭ strebado por justeco. Nur homoj egalrajtaj kaj egalvoĉaj povas kunkonstrui socion en konsento unu kun la alia. La Universala Deklaracio de Homaj Rajtoj listigas kelkajn el la bazaj principoj de tia socio. Aliaj internaciaj konvencioj kaj traktatoj plivastigis tiujn normojn. Ili restas validaj celoj por socioj ĉie en la mondo.
#000042
Rezultoj de la emblemkonkurso por la kongreso en Nitra 2016
#000046
Sabaton la 23-an de majo, je 17:00, dum la Tutslovakia Esperanto-renkontiĝo en Modra-Harmónia, estis anoncitaj la rezultoj de la konkurso pri la emblemo de la 101-a Universala Kongreso de Esperanto en Nitra en 2016. Al la konkurso partoprenis 11 personoj, kiuj entute sendis 48 proponojn.
#000047
Kiel venkinta emblemo estis elektita tiu de la rusa esperantistino Elena Ĥusanova, kiu nuntempe laboras en Slovakio kiel volontulino kaj grafikistino en la asocio Edukado@Interreto en Partizánske, kiu laboras interalie pri Esperantaj projektoj. La ĉefa premio estas senpaga partopreno en la venontjara UK en Nitra. Ni kore gratulas la gajninton kaj ankaŭ ĉiujn, kiuj partoprenis en la konkurso.
#000050
La venkinta emblemo estos uzata en informado pri la kongreso kaj publikigata en ĉiuj materialoj, kiuj temas pri ĝi.
#000052
Konkursintoj kaj nombro da proponoj de ĉiuj el ili:
#000053
Nome de la organiza teamo
#000055
La 30-an de aprilo finiĝis la konkurso por la emblemo de la 101-a Universala Kongreso de Esperanto, kiu okazos en Nitra de la 23-a ĝis la 30-a de julio 2016. Ni ricevis entute 48 proponojn. Ni kore dankas al ĉiuj konkursintoj!
#000057
La ĵurio de la konkurso decidis, ke la rezultoj de la konkurso estos anoncitaj dum TER (Tutslovakia Esperanto-Renkontiĝo), kiu okazos de la 22-a ĝis 24-a de majo 2015 en Modra-Harmónia, kaj kies ĉefa temo estos ĝuste la Universala Kongreso de Esperanto. La preciza horo de anonco de la rezultoj estas: sabato la 23-a de majo, 17:00.
#000058
originala, propra verko de konkursanto,
simpla kaj facile komprenebla por ĝenerala publiko,
en kolora kaj nigro-blanka versioj,
en formato JPG, TIFF, GIF aŭ PNG, minimuma grandeco: 600×600 rastrumeroj (bilderoj),
sendita en originala versio en kutima formato (ekzemple: *.ai (adobe ilustrator), *.cdr (Corel), *.xcf (Gimp), *.svg (Inkscape), *.pdf, *.psd (Photoshop) ktp.
#000062
simbolon de Nitra aŭ de la Kongresejo (aŭlo de la Universitato SPU), kiu simbolas futuron kaj komencon de la dua jarcento de Universalaj Kongresoj,
mallongan priskribon de la signifo (ne estas kondiĉo)
#000063
Momenton, ĉu vere ĉiuj islamanoj estas teroristoj?
Konkurso por la Semajno de Internacia Amikeco
ĈAR: Liptov bonvenigas internacian renkontiĝon de esperantistoj
Temo de la 101-a UK: “Socia justeco — lingva justeco”
#000066